16 Go direlwa tshiamololo ke badumedimmogo le rona e ka nna sekgoreletsi. Mokaulengwe mongwe wa kwa Fora yo e kileng ya bo e le mogolwane, o ne a akanya gore o diretswe tshiamololo ka tsela nngwe mme o ne a galefa. Seo se ne sa dira gore a se ka a tlhola a kopanela le phuthego mme o ne a tsidifala semoyeng. Bagolwane ba le babedi ba ne ba mo etela mme ba mo reetsa ka tsela e e bontshang gore ba mo utlwela botlhoko ba sa mo tsene ganong fa a ntse a ba bolelela kgang ka tsela e ene a e bonang ka yone. Ba ne ba mo kgothaletsa go latlhela morwalo wa gagwe mo go Jehofa mme ba gatelela kgang ya gore go botlhokwa go itumedisa Modimo. O ne a amogela kgakololo eo mme go ise go ye kae, o ne a boetse mo lobelong e bile a tlhagafetse mo ditirong tsa phuthego.